CELEX: 62019CN0439
Language: el
Date: 2019-06-11 00:00:00
Title: Υπόθεση C-439/19: Αίτηση προδικαστικής αποφάσεως την οποία υπέβαλε το Satversmes tiesa (Λεττονία) στις 11 Ιουνίου 2019 — B κατά Latvijas Republikas Saeima

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/25
            
         
      Αίτηση προδικαστικής αποφάσεως την οποία υπέβαλε το Satversmes tiesa (Λεττονία) στις 11 Ιουνίου 2019 — B κατά Latvijas Republikas Saeima
      (Υπόθεση C-439/19)
      (2019/C 280/34)
      Γλώσσα διαδικασίας: η λεττονική
      
         Αιτούν δικαστήριο
      
      Satversmes tiesa
      
         Διάδικοι στην υπόθεση της κύριας δίκης
      
      
         Αιτών: B
      
         Όργανο το οποίο εξέδωσε την πράξη της οποίας η συνταγματικότητα αμφισβητείται: Latvijas Republikas Saeima
      
         Προδικαστικά ερωτήματα
      
      
                  1)
               
               
                  Έχει η φράση «επεξεργασία δεδομένων προσωπικού χαρακτήρα που αφορούν ποινικές καταδίκες και αδικήματα ή σχετικά μέτρα ασφάλειας», η οποία χρησιμοποιείται στο άρθρο 10 του κανονισμού 2016/679 (1), την έννοια ότι περιλαμβάνει την επεξεργασία πληροφορίας που αφορά τους βαθμούς ποινής που επιβάλλονται στους οδηγούς λόγω παραβάσεων της κυκλοφορίας, η οποία προβλέπεται στον επίμαχο κανόνα;
               
            
                  2)
               
               
                  Ανεξαρτήτως της απαντήσεως στο πρώτο προδικαστικό ερώτημα, έχουν οι διατάξεις του κανονισμού 2016/679, και ειδικότερα η αρχή της «ακεραιότητας και εμπιστευτικότητας», η οποία προβλέπεται στο άρθρο του 5, παράγραφος 1, στοιχείο στ', την έννοια ότι απαγορεύουν στα κράτη μέλη να προβλέπουν ότι η πληροφορία που αφορά τους βαθμούς ποινής που επιβάλλονται στους οδηγούς λόγω παραβάσεων της κυκλοφορίας είναι προσιτή στο κοινό και να επιτρέπουν την επεξεργασία των αντίστοιχων δεδομένων μέσω της κοινοποίησής τους;
               
            
                  3)
               
               
                  Έχουν οι αιτιολογικές σκέψεις 50 και 154, το άρθρο 5, παράγραφος 1, στοιχείο β', και το άρθρο 10 του κανονισμού 2016/679 καθώς και το άρθρο 1, παράγραφος 2, στοιχείο γγ', της οδηγίας 2003/98/ΕΚ (2) την έννοια ότι αντιβαίνει σε αυτά νομοθεσία κράτους μέλους η οποία επιτρέπει τη διαβίβαση της πληροφορίας που αφορά τους βαθμούς ποινής που επιβάλλονται στους οδηγούς λόγω παραβάσεων της κυκλοφορίας με σκοπό την περαιτέρω χρήση της;
               
            
                  4)
               
               
                  Σε περίπτωση καταφατικής απαντήσεως σε οποιοδήποτε από τα ως άνω προδικαστικά ερωτήματα, έχουν η αρχή της υπεροχής του δικαίου της Ένωσης και η αρχή της ασφάλειας δικαίου την έννοια ότι θα μπορούσε να επιτραπεί η εφαρμογή του επίμαχου κανόνα και η διατήρηση των εννόμων αποτελεσμάτων του έως ότου καταστεί τελεσίδικη η απόφαση που θα εκδώσει το Satversmes tiesa (Συνταγματικό Δικαστήριο);
               
            
         (1)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ 2016, L 119, σ. 1).
      
         (2)  Οδηγία 2003/98/ΕΚ του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για την περαιτέρω χρήση πληροφοριών του δημόσιου τομέα (ΕΕ 2003, L 345, 90).